Jong vrou gestenig omdat sy vir liefde trou‘n Jong Pakistanse vrou is dood nadat sy deur haar eie familie en gewese verloofde gestenig is. Die vrou is gestenig omdat sy met ‘n man wat sy liefhet getroud is, en nie die man – haar neef – wat deur haar familie gekies is nie. Farzana Iqbal (25) was na die hof in Lahore onderweg ná haar ouers ‘n klag van ontvoering gelê het. Sy wou verduidelik dat sy nie ontvoer is nie, maar uit vrye wil getroud is. By die hof se hek is sy egter deur haar familie ingewag en gestenig. Sy is by die hospitaal dood verklaar. Slegs haar pa is nog aangekeer. Intussen het haar prokureur, Mustafa Kharal, bevestig Farzana was drie maande swanger. Klik hier om meer te lees. In Pakistan word “eremoordenaars” dikwels nie vervolg nie, omdat die familie van die slagoffer hulle kan vergewe. Die “eremoordenaars is” egter gewoonlik die familie self. Na raming word gemiddeld 1 500 vroue jaarliks weens “erewraak” vermoor, maar ŉ steniging in die openbaar is seldsaam. Bron: Belga